Berugte Moloto-pad eis 6Die ongelukstoneel op die Moloto-pad in Pretoria (30 November 2014) Foto: Netcare 911, Twitter Ses mense is dood en een persoon is ernstig beseer op die Moloto-pad naby die Kameeldrift-polisiehondeskool in Pretoria. “Die ses persone was reeds dood toe paramedici by die toneel opgedaag het,” het Chris Botha, woordvoerder van Netcare 911, Sondag in ŉ verklaring gesê. “Een persoon het ernstige beserings opgedoen en is na ŉ nabygeleë hospitaal geneem.” Volgens Botha het wrakstukke oral op die ongelukstoneel gelê. Die polisie ondersoek die oorsaak van die ongeluk.